ROMÂNIA

JUDEŢUL TIMIŞ




            AVIZAT,

MUNICIPIUL TIMIŞOARA



            SECRETAR,

CONSILIUL LOCAL




            IOAN COJOCARI 

PROIECT DE HOTĂRÂRE

privind obţinerea de fonduri nerambursabile, pentru Parcul Zona Uzinei din Municipiul Timişoara, prin „Programul naţional de îmbunătăţire a calităţii mediului prin realizarea de spaţii verzi în localităţi”
Având în vedere Referatul nr. SC 2007 – 27487 / 06.12.2007 al Primarului Municipiului Timişoara, dr. ing. GHEORGHE CIUHANDU;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome, societăţi comerciale, Comisiei pentru administraţie locală, juridică, ordine publică, drepturile omului şi problemele minorităţilor, Comisiei pentru cultură, ştiinţă, învăţământ, turism, sport şi culte, Comisiei pentru sănătate, muncă şi protecţie socială, ecologie şi protecţia mediului din cadrul Consiliului Local al Municipiului Timişoara;

În conformitate cu Legea nr. 213/17.11.1998 actualizată privind proprietatea publică şi regimul juridic al acesteia; 

Având în vedere prevederile Ordinului Ministerului Mediului şi Dezvoltării Durabile nr. 1166/17 iulie 2007 pentru aprobarea Ghidului de finanţare a „Programului naţional de îmbunătăţire a calităţii mediului prin realizarea de spaţii verzi în localităţi”;

În conformitate cu prevederile art. 36, alin. 2, litera „c” şi „d”, alin. 6 litera a punctele 9 şi 10 din Legea nr.215/2001 republicată privind administraţia publică locală;

În temeiul art. 45 din Legea nr. 215/2001, republicată privind administraţia publică locală;

HOTĂRĂŞTE

Art.1.
Se aprobă participarea Municipiului Timişoara la „Programul naţional de îmbunătăţire a calităţii mediului prin realizarea de spaţii verzi în localităţi” pentru următoarele obiective cu proiectele:

a) Amenajarea Parcului Zona Uzinei Timişoara

- Proiect Tehnic cu numărul DP 1010/2007 întocmit de SC DRUM-PROIECT SRL, aprobat prin HCL nr. 74/27.03.2001;

- parc cu suprafaţa de 14546 mp înscris în CF nr. 227 cu numărul top 4430 Timişoara – proprietar Primăria Municipiului Timişoara;

Art.2.
Persoana desemnată să reprezinte solicitantul în relaţia cu Administraţia Fondului pentru Mediu până la momentul semnării contractului şi la semnarea contractului este primarul Municipiului Timişoara, iar responsabilul de proiect şi persoana ce face legătura dintre primărie şi Ministerul Mediului şi Dezvoltării Durabile este directorul Direcţiei de Mediu, sau altă persoană din cadrul Direcţiei de Mediu împuternicită prin dispoziţia primarului din cadrul Primăriei Municipiului Timişoara, după caz;

Art.3.
Cu aducerea la îndeplinire a prezentei hotărâri se încredinţează Direcţia de Mediu - Serviciul Spaţii Verzi din cadrul Primăriei Municipiului Timişoara;

Art.4.
Prezenta hotărâre se comunică:

· Instituţiei Prefectului - Judeţul Timiş;

· Primarului Municipiului Timişoara;

· Secretariatului Municipiului Timişoara;

· Serviciului Juridic;

· Direcţiei Economice;

· Direcţiei Edilitare;

· Direcţia de Mediu;

· Direcţia de Drumuri şi Transporturi

· Direcţiei Urbanism;

· Direcţiei Patrimoniu;

· Poliţiei Comunitare;

· Biroului Control şi Audit Intern;

· Biroului Relaţii Publice;

· Centrului de Consiliere Cetăţeni;

· Mass – media locale.

Preşedinte de şedinţă,






Consilier
